Tord Lien

Tord André Lien (født 10. september 1975 i Øksnes) er en norsk politiker (FrP). Lien var olje- og energiminister i Erna Solbergs regjering fra 16. oktober 2013 til 20. desember 2016. Han var innvalgt på Stortinget fra Sør-Trøndelag 2005–2013.

 Karriere 
Han er sønn av møbelsnekker Olav Myklebust (1930–2017) og butikkeier Aud Lien (1933–2018), og vokste opp på Myre i Vesterålen. Tord Lien har studiekompetanse fra Sortland videregående skole fra 1994, mellomfag i statsvitenskap fra Høgskolen i Bodø fra 1996, grunnfag og to mellomfag i internasjonal politikk og historie fra Norges teknisk-naturvitenskapelige universitet (NTNU) fra 1999. Han tok hovedfag i historie fra NTNU fra 2003 på en avhandling om forsvarspolitikk forut for unionsoppløsningen i 1905Tord Lien Debatten om grensefestningene 1901-1905 Hovedoppgave i historie - Norges teknisk-naturvitenskapelige universitet, 2002  Etter en periode som fylkessekretær i Sør-Trøndelag FrP 2001–2002 ledet han en gruppe som drev med møtebooking via telefon i Norsk Privatøkonomi AS 2003–2005.

 Politisk aktivitet 
Lien var styremedlem i Øksnes FrP 1991–1994, formann i Trondheim FpU 1997–1999, formann i Trondheim FrP 1999–2003 og 2007–2009 samt medlem av Trondheim bystyre 2003–2005. I årene 2005–2013 var han innvalgt på Stortinget, der han var medlem i Stortingets energi- og miljøkomité 2005–2009 og 2. nestleder i Stortingets kirke-, utdannings- og forskningskomité 2009–2013. Lien tok ikke gjenvalg til Stortinget i 2013, og skulle tiltre stillingen som direktør for informasjon og samfunnskontakt i TrønderEnergi AS.

 Oljeminister 
Miljøbevegelsene var svært fornøyd da Lien ble oljeminister.Miljøbevegelsen har stor tro på Lien fra NTB tekst den 17. oktober 2013.
Ved en feil feilinformerte han sin sjef Erna Solberg om nominasjoner i den 24. konsesjonsrunde kysten rundt. Ifølge Rana Blad hadde han den 18. september 2016 tillit hos henne.Erna uttrykker tillit til Tord Lien i Rana Blad den 19. september 2016. Etter å ha gitt 100 millioner til norsk oljeforskning,Oljeministeren vil gi 100 millioner til forskning fra NTB tekst uttrykte han at klimaet kan påvirke norsk oljepolitikk.Viktig innrømmelse fra Tord Lien fra NTB tekst den 12. oktober 2016.

 Annet 
Han har forøvrig vært engasjert i idretten som volleyballtrener, leder i Sør-Trøndelag volleyballkrets 2003–2005 og leder i valgkomiteen i Norges Volleyballforbund fra 2009. Lien er bosatt på Risvollan i Trondheim.

Etter utnevnelsen til statsråd kom det frem at Tord Lien hadde sonet en fengselsstraff i 1994 etter å ha kjørt på en motorsykkel mens han kjørte i 107 kilometer i timen i en 60-sone. Lien hadde før den offisielle utnevnelsen informert statsminister Erna Solberg om forholdet.Frp-statsråd Tord Lien måtte i fengsel som 19-åring  i Nationen den 23. oktober 2013.

 Referanser 

 Eksterne lenker 




 Fremskrittspartiet - Biografi

Kategori:Norske olje- og energiministre
Kategori:Statsråder i Regjeringen Solberg
Kategori:FrP-statsråder
Kategori:Stortingsrepresentanter fra FrP
Kategori:Stortingsrepresentanter for Sør-Trøndelag
Kategori:Stortingsrepresentanter 2009–2013
Kategori:Stortingsrepresentanter 2005–2009
Kategori:Lokalpolitikere i Trondheim
Kategori:FrP-politikere i Sør-Trøndelag
Kategori:Norske militærhistorikere
Kategori:Norske idrettsledere
Kategori:Personer fra Øksnes kommune